डिप्टी चीफ इंजीनियर निर्माण संजय कुमार बतौलनि जे रेल मंत्रालय कार्यक्रमक तैयारी कऽ लेलक अछि। ओ बतौलनि जे रक्सौल आ छौड़ादानो स्टेशन पर कार्यक्रमक आयोजन कऽ ट्रेनक परिचालन शुरु कएल जाएत। ओ बतौलनि जे छौड़ादानो धरि चलि रहल तीन जोड़ी सवारी गाड़ीक विस्तार रक्सौल धरि होएत, संगे पैघ दूरी चारि टा ट्रेनक परिचालन सेहो होएत। एहि रेलखंड पर नई दिल्ली आ मुबंई लेल ट्रेनक परिचालन शुरु भऽ सकैत अछि।
 बताबी जे रक्सौल-सुगौली रेलखंड पर इंटर लाकिँग केर काज पूरा भऽ गेल अछि, जल्दिये सुगौली धरि चलय वला ट्रेनक विस्तार रक्सौल धरि भऽ जाएत। 